יודע 
אני יודע שפה שלמדתי מאבי ואימי; אני יודע צבעים שראיתי מנוף חלוני; אני יודע לברוח לשמור לעצמי את הכח; לתת לדמיון להוביל כשצריך; אני יודע שאין שום דבר שקורה לנו סתם; אני יודע שזמן לא עוצר בשביל בני האדם; יודע מה אני אינני ושאבי לא ישוב לחבקני; יודע ספרים ומכתב אהבה; יודע היטב לחכות; הזמן לא אוהב שדוחקים בו יודע שאש; תייצר להבות.. ממים היא לא מפחדת הרי את המים זוכרים קצת פחות; וכמו אש כך גם את אהובה אם חזק מסתכלים בך, יורדות הדמעות; אני יודע נשים ואישה אפילו יותר; אני יודע לתת מה שיש לי, עד שיגמר; כשטוב להחזיק את החבל; כשרע לחבק את הסבל; יודע מילים ויודע שתיקה; 